proxectonos/corpus_dominio_legal_administrativo_tmp huggingface dataset:
ORDE do 6 de setembro de 2010 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/09/2010

Por Orde do 18 de marzo de 2010 (DOG do 13 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2010.
Reunida a comisión prevista no punto oitavo da citada orde, de acordo coa proposta formulada por ela e de conformidade co punto décimo da orde de referencia,
RESOLVO:
Primeiro.-Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I a esta orde.
Segundo.-Desestimar as solicitudes presentadas polas asociacións de pais de alumnos de centros e unha federación que se relacionan no anexo II a esta orde, polas causas que se indican.
Terceiro.-Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2010 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pagamento. Non se admiten recibos como xustificación dos gastos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedente das distintas administracións ou entes públicos ou privados, nacionais ou internacionais.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 6 de setembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "18000D002P007.PDF"
RESOLUCIÓN do 14 de setembro de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/09/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo 1º
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2010, que se incorpora como anexo I a esta resolución.
Artigo 2º
Darlle publicidade á relación dos convenios subscritos pola Consellería de Presidencia, Administracións Públicas e Xustiza pendentes da súa publicación e que se incorporan como anexo II a esta resolución.
Santiago de Compostela, 14 de setembro de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "18000D001P006.PDF"
Ver referencia pdf "18000D002P007.PDF"
ORDE do 3 de setembro de 2010 pola que se resolve a convocatoria do Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria para o curso 2010/2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/09/2010

Por Orde do 23 de abril de 2010 (DOG do 7 de maio), a Consellería de Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería para o curso 2010/2011.
Reunida a comisión de valoración prevista no artigo sexto da dita orde, de acordo coa proposta formulada por ela e de conformidade cos artigos primeiro, segundo e sétimo da orde de referencia,
RESOLVO:
Primeiro.-Conceder as contías que se sinalan nos anexos I e II aos centros incluídos no Plan de mellora de bibliotecas escolares durante o curso 2009/2010, vistas as memorias de actividades levadas a cabo durante o dito curso e os proxectos presentados para o período 2010/2011.
Segundo.-Integrar no Plan de mellora de bibliotecas escolares, para o curso 2010/2011, os 79 novos centros seleccionados que se relacionan no anexo III.
Terceiro.-Asignar as contías que se detallan nos ditos anexos, destinadas a apoiar os procesos de transformación das bibliotecas en centros de recursos de lectura, información e aprendizaxe, e favorecer as actividades de fomento da lectura e de educación no acceso e uso da información, de acordo coas liñas prioritarias de actuación presentadas.
Cuarto.-Os gastos realizados xustificaranse, segundo o establecido no artigo oitavo da Orde do 23 de abril de 2010, antes do 10 de xuño de 2011.
Quinto.-A non entrega da memoria e/ou xustificación do gasto no prazo sinalado poderá ser causa de revogación das cantidades asignadas, e o centro deberá proceder ao reintegro da cantidade percibida sen prexuízo das responsabilidades que se lle poidan exixir.
Sexto.-O incumprimento total ou parcial dos proxectos ou das condicións que se tiveron en conta para a súa concesión poderán dar lugar á anulación ou modificación da contía do importe concedido.
Santiago de Compostela, 3 de setembro de 2010.
Jesús Vázquez Abad
Conselleiro de Educación e Ordenación
Universitaria
Ver referencia pdf "17700D003P008.PDF"
ORDE do 8 de setembro de 2010 pola que se amplía a dotación orzamentaria da Orde do 27 de abril de 2010, pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 14/09/2010

A Orde do 27 de abril de 2010 establece as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións, e a súa certificación externa, e se convocan para o ano 2010 (DOG número 83, do 4 de maio).
No seu artigo 23 precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Dado o interese das accións amparadas pola orde, e co obxecto de poder amparar o maior número de solicitudes posibles, aprobáronse os correspondentes expedientes de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co artigo 30.1º.3 do Estatuto de autonomía de Galicia, e en uso das facultades que me confire o artigo 7 da Lei 9/2007, do 13 de xuño, de subvencións de Galicia (DOG número 121, do 25 de xuño), e en uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 27 de abril de 2010 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2010 (DOG número 83, do 4 de maio).
2. O incremento da dotación será de 1.849.109 euros con cargo ás aplicacións 13.02.713 C770.6 por 1.794.294 e 13.02.712C 770.2 por 54.815 euros dos orzamentos xerais da Comunidade Autónoma de Galicia para o ano 2010.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na dita Orde do 27 de abril de 2010.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 8 de setembro de 2010.
Samuel Jesús Juárez Casado
Conselleiro do Medio Rural
CORRECCIÓN erros.-Resolución do 5 de agosto de 2010, da Dirección Xeral de Relacións Laborais, pola que se dispón o rexistro e a publicación, no Diario Oficial de Galicia, do acordo do comité intercentros polo que se modifica o texto do V Convenio colectivo único para o persoal laboral da Xunta de Galicia, publicado no Diario Oficial de Galicia número 203, do 3 de novembro de 2009, tras a sentenza do Tribunal Superior de Xustiza de Galicia do 27 de xaneiro de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 14/09/2010

Advertido erro na devandita resolución publicada no Diario Oficial de Galicia nº 157, do 17 de agosto de 2010, é necesario facer a seguinte corrección:
Na páxina 14.801 onde di: «...publicado no Diario Oficial de Galicia nº 203, do 3 de novembro de 2009...», debe dicir: «...publicado no Diario Oficial de Galicia nº 213, do 3 de novembro de 2008».
RESOLUCIÓN do 6 de agosto de 2010 pola que se resolve a concesión de subvencións para o desenvolvemento de proxectos audiovisuais en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 21/09/2010

Vistos os proxectos presentados polos interesados, de acordo co establecido na resolución da Axencia Galega das Industrias Culturais, do 22 de marzo de 2010, pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2010.
Visto o informe do 20 de xullo de 2010 da Comisión de Valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que alcancen a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e, de acordo co establecido no artigo 9 da resolución da Axencia Galega das Industrias Culturais, do 22 de marzo de 2010, pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2010,
RESOLVE:
1. Conceder as subvencións que se relacionan no anexo, consonte os criterios establecidos na resolución da Axencia Galega das Industrias Culturais, do 22 de marzo de 2010, pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2010.
Ver referencia pdf "18200D009P036.PDF"
4. Declarar non subvencionables o resto dos proxectos presentados, por non acadar unha puntuación suficiente.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais, e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 6 de agosto de 2010.
Roberto Varela Fariña
Presidente do Consello de Dirección da Axencia
Galega das Industrias Culturais
Ver referencia pdf "18200D011P038.PDF"
RESOLUCIÓN do 2 de setembro de 2010 pola que se dá publicidade aos convenios de colaboración subscritos por Augas de Galicia no segundo cuadrimestre de 2010.
AUGAS DE GALICIA — III. OUTRAS DISPOSICIÓNS — 21/09/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) dispón que os organismos autónomos da Comunidade Autónoma de Galicia deberán publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de maio, xuño, xullo e agosto de 2010, e que se xuntan como anexo a esta resolución.
Santiago de Compostela, 2 de setembro de 2010.
Ethel María Vázquez Mourelle
Presidenta de Augas de Galicia
Ver referencia pdf "18200D009P036.PDF"
RESOLUCIÓN do 12 de agosto de 2010 pola que se resolve a concesión de subvencións para o desenvolvemento e produción de contidos interactivos en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 21/09/2010

Vistos os proxectos presentados polos interesados, de acordo co establecido na resolución da Axencia Galega das Industrias Culturais do 18 de marzo de 2010 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2010.
Visto o informe do 27 de xullo de 2010 da Comisión de Valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que alcancen a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e, de acordo co establecido no artigo 9 da resolución da Axencia Galega das Industrias Culturais do 18 de marzo de 2010 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2010,
RESOLVE:
1. Conceder as subvencións que se relacionan no anexo, consonte os criterios establecidos na resolución da Axencia Galega das Industrias Culturais do 18 de marzo de 2010 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2010.
Ver referencia pdf "18200D011P038.PDF"
4. Declarar non subvencionables o resto dos proxectos presentados, por non alcanzar unha puntuación suficiente.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais, e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 12 de agosto de 2010.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "18200D012P039.PDF"
ORDE do 13 de setembro de 2010 pola que se fai pública a ampliación da dotación orzamentaria para a concesión das axudas establecidas no Programa para a promoción da integración laboral das persoas con discapacidade en centros especiais de emprego, regulado na Orde do 27 de abril de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 21/09/2010

A Orde do 27 de abril de 2010 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2010 (Diario Oficial de Galicia nº 82, do 3 de maio), establece na súa disposición adicional sexta, en que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro do programa para a promoción da integración laboral das persoas con discapacidade en centros especiais de emprego regulado no anexo A da dita orde, coa finalidade de facelas chegar ao maior número de entidades beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro do Programa para a promoción da integración laboral das persoas con discapacidade en centros especiais de emprego, regulado no anexo A da Orde do 27 de abril de 2010, pola que se establecen as bases reguladoras do programa para a integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2010 (Diario Oficial de Galicia nº 82, do 3 de maio), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.1, código de proxecto 2010 00 748 polo importe de 2.272.077,06 .
12.04.322C.470.1, código de proxecto 2009 01 002 polo importe de 15.878,06 .
12.04.322C.470.1, código de proxecto 2003 00 451 polo importe de 6.743,04 .
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de setembro de 2010.
Beatriz Mato Otero
Conselleira de Traballo e Benestar
RESOLUCIÓN do 17 de agosto de 2010 pola que se resolve a concesión de subvencións de creación audiovisual para o desenvolvemento e promoción do talento audiovisual galego.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 21/09/2010

Vistos os proxectos presentados polos interesados, de acordo co establecido na Resolución do 7 de abril de 2010 pola que se anuncia a convocatoria para a concesión de  subvencións de creación audiovisual para o desenvolvemento e promoción do talento audiovisual galego.
Visto o informe do 3 de agosto de 2010 da Comisión de Valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que alcancen a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e, de acordo co establecido no artigo 9 da Resolución do 17 de marzo de 2010 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2010,
RESOLVE:
1. Conceder as subvencións que se relacionan no anexo, consonte os criterios establecidos na Resolución do 7 de abril de 2010 pola que se anuncia a convocatoria para a concesión de subvencións de creación audiovisual para o desenvolvemento e promoción do talento audiovisual galego.
Ver referencia pdf "18200D012P039.PDF"
5. Declarar non subvencionables o resto dos proxectos presentados, por non alcanzar unha puntuación suficiente.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais, e a Lei 9/2007, de subvencións de Galicia, e contra dela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 17 de agosto de 2010.
Roberto Varela Fariña
Presidente do Consello de Dirección da Axencia
Galega das Industrias Culturais
Ver referencia pdf "18200D012P039.PDF"
RESOLUCIÓN do 23 de agosto de 2010, da Dirección Xeral de Xustiza, pola que se publican as listaxes definitivas de incluídos nas bolsas de traballo e de reserva de médicos forenses interinos do Instituto de Medicina Legal de Galicia (Imelga).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/09/2010

A orde da Consellería de Presidencia, Administracións Públicas e Xustiza do 10 de maio de 2006 regulou a selección e nomeamento de médicos forenses interinos (DOG nº 100, do 26 de maio). Mediante a resolución da Dirección Xeral de Xustiza do 17 de febreiro de 2010 (DOG nº 37, do 24 de febreiro) convocouse o proceso de formación das bolsas de traballo e de reserva de interinos para as sete subdireccións territoriais do Instituto de Medicina Legal de Galicia (Imelga).
Finalizados os traballos de estudo das reclamacións presentadas contra as listaxes provisionais publicadas por Resolución do 26 de abril de 2010, cómpre publicar as listaxes definitivas de incluídos nas referidas bolsas de traballo e de reserva.
Polo anteriormente exposto,
ACORDO:
A publicación, nos sitios previstos no punto 2 do artigo 10 da Orde sobre selección e nomeamento de médicos forenses interinos, das listaxes definitivas de incluídos nas bolsas de traballo e de reserva de médicos forenses interinos do Instituto de Medicina Legal de Galicia, convocadas pola resolución desta dirección xeral do 17 de febreiro de 2010.
Contra esta resolución, que esgota a vía administrativa, poderase interpoñer recurso de reposición ante o director xeral de Xustiza no prazo dun mes, ou ben recurso contencioso-administrativo ante o órgano competente no prazo de dous meses, ambos os dous prazos contados desde o día seguinte ao da publicación desta resolución.
Santiago de Compostela, 23 de agosto de 2010.
Juan José Martín Álvarez
Director xeral de Xustiza
Ver referencia pdf "17600D002P008.PDF"
ORDE do 7 de setembro de 2010 pola que se nomean os membros do xurado dos Premios Antonio López Ferreiro de Investigación Humanística, correspondentes aos Premios Galicia de Investigación 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/09/2010

A orde da Consellería de Economía e Industria do 24 de agosto de 2009 (DOG nº 171, do 1 de setembro) convoca os Premios Antonio López Ferreiro de Investigación Humanística, correspondentes aos Premios Galicia de Investigación 2009.
Na base sétima do artigo 1º da devandita orde establécese a composición do xurado. Na súa virtude, e de acordo coa proposta das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo 1º
Nomear membros do xurado dos premios Antonio López Ferreiro de Investigación Humanística correspondentes aos Premios Galicia de Investigación 2009, as persoas que a seguir se relacionan:
Presidencia: Darío Villanueva Prieto.
Vogais:
Antonio Eiras Roel.
José Eduardo López Pereira.
José Manuel González Herrán.
Manuel Recuero Astray.
Xosé Henrique Costas González.
Ramón Villares Paz.
Secretario: Jaime Morales Piñeiro, que actuará con voz pero sen voto.
Artigo 2º
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de setembro de 2010.
Javier Guerra Fernández
Conselleiro de Economía e Industria
ORDE do 13 de agosto de 2010 pola que se declara a alleabilidade da parcela onde se asentan os campos de fútbol de Meicende, no concello de Arteixo.
CONSELLERÍA DE FACENDA — III. OUTRAS DISPOSICIÓNS — 16/09/2010

A Comunidade Autónoma de Galicia é titular dos campos de fútbol de Meicende consonte o Real decreto 2434/1982, do 24 de xullo, polo que se traspasan funcións e servizos en materia de cultura.
Unha vez desafectada a parcela do dominio público mediante o Decreto 134/2010, do 15 de xullo (DOG nº 150, do 6 de agosto), e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade da parcela que se describe a continuación:
1. Parcela sita na rúa Oviedo, 1, no lugar de Meicende, concello de Arteixo (A Coruña), que ten unha superficie segundo rexistro de 19.881 m2 onde se asentan os campos de fútbol de Meicende. Estrema: norte, Manuel Sánchez Figueroa, Repsol Petróleo, S.A. e antiga La Artística; sur, rúa Oviedo; leste, rúa Oviedo e José Míguez de la Iglesia; e oeste Repsol Petróleo, S.A.
Atópase inscrita no Rexistro da Propiedade nº 3 da Coruña como predio nº 37.864, libro 549 e folio 1. Referencia catastral: 4797409NH4949N0001UQ.
Santiago de Compostela, 13 de agosto de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda
RESOLUCIÓN do 14 de setembro de 2010, da Dirección Xeral da Función Pública, pola que se acorda a ampliación do prazo para a resolución definitiva das solicitudes do Fondo de Acción Social do exercicio 2009 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 20/09/2010

Pola Resolución do 4 de xaneiro de 2010, da Dirección Xeral de Relacións Laborais, ordenouse a publicación do texto do acordo subscrito polos representantes da Administración autonómica e as organizacións sindicais Comisións Obreiras (CC.OO.), Unión Xeral de Traballadores (UGT), Confederación Intersindical Galega (CIG) e Central Sindical Independente de Funcionarios (CSIF), sobre os criterios de repartición do fondo de acción social da Xunta de Galicia para o exercicio do ano 2009.
De conformidade co disposto no punto 5 da base sétima do devandito acordo o prazo máximo para resolver as solicitudes especificadas nesta orde será de cinco meses que se contarán a partir do día seguinte ao da finalización do prazo de presentación de solicitudes. Este prazo poderá prorrogarse no caso de que o elevado número de solicitudes así o requira.
O artigo 42.6º da Lei 30/1992, do 26 de novembro, de réxime xurídico das administracións públicas e do procedemento administrativo común:
«Excepcionalmente, poderá acordarse a ampliación do prazo máximo de resolución e notificación mediante motivación clara das circunstancias concorrentes e só unha vez esgotados todos os medios a disposición posibles.
De acordarse, finalmente, a ampliación do prazo máximo, este non poderá ser superior ao establecido para a tramitación do procedemento.
Contra o acordo que resolva sobre a ampliación de prazos, que deberá ser notificado aos interesados, non caberá recurso ningún».
Neste sentido, de conformidade cos preceptos amentados, ante o elevado número de solicitudes formuladas e os medios persoais e materiais dispoñibles cómpre acordar a ampliación en dous meses o prazo para a resolución definitiva das solicitudes relativas ao Fondo de Acción Social para o exercicio 2009.
Santiago de Compostela, 14 de setembro de 2010.
José María Barreiro Díaz
Director xeral da Función Pública
CORRECCIÓN de erros.-Orde do 2 de agosto de 2010 pola que se modifica a autorización do centro privado Povisa Formación Profesional, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/09/2010

Advertido erro na devandita orde, publicada no DOG nº 170, do venres 3 de setembro de 2010, cómpre facer a seguinte corrección:
Na páxina 15.421, punto segundo, na composición resultante, onde se relacionan os ciclos formativos de grao medio e superior hai que incluír o seguinte ciclo formativo:
Ciclo formativo de grao superior de Radioterapia (1 unidade para 30 alumnos).
RESOLUCIÓN do 16 de setembro de 2010, da Secretaría Xeral e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no segundo cuadrimestre do ano 2010.
CONSELLERÍA DE FACENDA — III. OUTRAS DISPOSICIÓNS — 27/09/2010

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 16 de setembro de 2010.
Rosa María Pedrosa Pedrosa
Secretaria xeral e do Patrimonio
da Consellería de Facenda
Ver referencia pdf "18600D005P012.PDF"
CORRECCIÓN de erros.-Decreto 151/2010, do 23 de setembro, polo que se ditan normas para garantir os servizos esenciais durante a folga convocada para o día 29 de setembro de 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/09/2010

Advertidos erros no citado decreto, publicado no Diario Oficial de Galicia número 185, do venres 24 de setembro de 2010, cómpre efectuar as seguintes correccións:
Na páxina 16.379, primeira columna, onde di:
«Santiago de Compostela-Cambados-O Grove-A Toxa:
*Saída de Santiago: 10.00 e 18.00 h.
*Saída da Toxa: 7.30 e 18.00 h».
Debe dicir:
«Santiago de Compostela-Cambados-O Grove-A Toxa:
*Saída de Santiago: 11.30 e 20.30 h.
*Saída da Toxa: 7.30 e 18.00 h».
Na páxina 16.379, primeira columna, antes da Coruña-Santiago de Compostela por N-550, hai que engadir:
«A Coruña-Santiago de Compostela por A-9:
*Saída da Coruña: 6.35 h.
*Saída de Santiago: 18.00 h».
Na páxina 16.379, primeira columna, onde di:
«A Coruña-Santiago de Compostela por N-550:
*Saída da Coruña: 10.00 e 19.30 h.
*Saída de Santiago: 8.00 e 21.15 h».
Debe dicir:
«A Coruña-Santiago de Compostela por N-550:
*Saída da Coruña: 8.00 e 19.30 h.
*Saída de Santiago: 6.30 e 18.00 h».
Na páxina 16.379, primeira columna, onde di:
«Santiago de Compostela-Vigo por N-550:
*Saída de Santiago: 13.00 e 20.00 h.
*Saída de Vigo: 7.50 e 16.30 h».
Debe dicir:
«Santiago de Compostela-Vigo por N-550:
*Saída de Santiago: 13.00 e 20.00 h.
*Saída de Vigo: 7.50 h».
Na páxina 16.379, segunda columna, onde di:
«Santiago de Compostela-Noia:
*Saída de Santiago: 22.00 h.
*Saída de Noia: 7.30 h.
Santiago de Compostela-Ourense:
*Saída de Santiago: 10.00 e 20.00 h.
*Saída de Ourense: 6.45 e 19.00 h.
Ferrol-Santiago-Vigo por A-9:
*Saída de Ferrol: 8.40 e 20.40 h.
*Saída de Vigo: 7.30 e 19.30 h».
Debe dicir:
«Santiago de Compostela-Noia:
*Saída de Santiago: 18.00 h.
*Saída de Noia: 6.45 h.
Santiago de Compostela-Ourense:
*Saída de Santiago: 9.15 e 20.00 h.
*Saída de Ourense: 6.10 e 19.00 h.
Ferrol-Santiago-Vigo por A-9:
*Saída de Ferrol: 8.40 e 18.40 h.
*Saída de Vigo: 7.30 e 19.30 h».
Na páxina 16.382, primeira columna, onde di:
Ribeira-O Araño-Santiago:
*Saída de Ribeira: 7.00 h.
*Saída de Santiago: 8.21 h.
Debe dicir:
«Ribeira-O Araño-Santiago:
*Saída de Ribeira: 7.00 e 19.00 h.
*Saída de Santiago: 8.00 e 21.00 h».
Na páxina 16.382, primeira columna, onde di:
«Ferrol-Ares-Mugardos:
*Saída de Mugardos: 8.35, 17,35 e 18.35 h».
Debe dicir:
«Ferrol-Ares-Mugardos:
*Saída de Mugardos: 8.35, 18.35 e 19.35 h».
Na páxina 16.386, primeira columna, antes de Concesión V-7067; XG-441 hai que engadir:
«Concesión: V-7070; XG-444.
Concesionario: Anpián, S.A.
Ourense-O Cumial-Polígono de San Cibrao-A Castellana-Santa Cruz-Carballeira de Santa Cruz:
*Saídas de Ourense: 7.05 e 19.00 h.
*Saídas de Carballeira de Santa Cruz: 7.40 e 19.45 h».
Na páxina 16.391, a letra E) do número 3 do punto 1.4 do artigo único elimínase.
Na páxina 16.401 no punto a.8. Centro Residencial Ortigueira onde di: «9 PSX en quenda de mañá»; debe dicir: «2 PSX en quenda de mañá».
ORDE do 29 de xullo de 2010 pola que se designa o Órgano Estatístico Sectorial da Consellería de Cultura e Turismo.
CONSELLERÍA DE CULTURA E TURISMO — I. DISPOSICIÓNS XERAIS — 22/09/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto 1 do seu artigo 2º establece que este órgano se integrará por unha ou varias unidades administrativas que se designarán por resolución da persoa titular do departamento no que se integre organicamente.
De conformidade co establecido nos artigos 1º, 2º, 3º e 7º do Decreto 24/2008, do 21 de febreiro,
DISPOÑO:
Primeiro.-Designar o Órgano Estatístico Sectorial da Consellería de Cultura e Turismo, que se integrará pola unidade administrativa cuxos datos a seguir se especifican:
a) Posto de traballo: Dirección do Instituto de Estudos Turísticos de Galicia.
b) Coordinadora ou coordinador: a persoa titular do posto de traballo que se designa.
c) Localización física: dependencias do Instituto de Estudos Turísticos de Galicia, na rúa Doutor Teixeiro 5, 4º, 15701, Santiago de Compostela.
Segundo.-Para os efectos do rexistro a que se refire o artigo 3º do Decreto 24/2008, do 21 de febreiro, o Instituto de Estudos Turísticos de Galicia comunicará ao Instituto Galego de Estatística os datos relativos á identidade da persoa que en cada momento ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente.
Terceiro.-Formularase unha proposta de modificación da vixente relación de postos de traballo co obxecto de sinalar o carácter de órgano estatístico sectorial do devandito posto.
Santiago de Compostela, 29 de xullo de 2010.
Roberto Varela Fariña
Conselleiro de Cultura e Turismo
CORRECCIÓN de erros.-Orde do 31 de agosto de 2010 pola que se establecen as normas para a consulta e reprodución de documentos entre os arquivos propios e xestionados pola Xunta de Galicia.
CONSELLERÍA DE CULTURA E TURISMO — I. DISPOSICIÓNS XERAIS — 30/09/2010

No Diario Oficial de Galicia número 175, do 10 de setembro de 2010, publicouse a citada orde. Advertidos erros no seu texto, procédese á súa corrección nos seguintes termos:
Na páxina 15.779, anexo II, onde di: «Formulario de consulta e reprodución de fondos», debe dicir: «Formulario de consulta e reprodución de documentos».
No mesmo anexo, na terceira columna da parte central, onde di «sinatura», debe dicir «signatura». No texto que figura no final, onde di: «...un ficheiro titularidade...», debe dicir: «...un ficheiro de titularidade...».
CORRECCIÓN de erros.-Orde do 4 de maio de 2010 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/09/2010

Advertidos erros na citada orde, publicada no Diario Oficial de Galicia número 86 do venres 7 de maio de 2010, é necesario efectuar as seguintes correccións:
Na páxina 8.094, no punto 3 da base terceira do anexo A, onde di: «3. As contías establecidas nos parágrafos anteriores desta base graduaranse en atención á concorrencia das seguintes circunstancias:», debe dicir: «3. As contías establecidas nos parágrafos anteriores desta base graduaranse acumulativamente en atención á concorrencia das seguintes circunstancias:».
CORRECCIÓN de erros.-Resolución do 2 de setembro de 2010 pola que se dá publicidade aos convenios de colaboración subscritos por Augas de Galicia no segundo cuadrimestre de 2010.
AUGAS DE GALICIA — III. OUTRAS DISPOSICIÓNS — 23/09/2010

Advertidos erros na devandita resolución, publicada no DOG nº 182, do martes, 21 de setembro de 2010, cómpre facer as oportunas correccións:
-No anexo, onde di: «...Augas da Bacía do Norte, para a construción...», debe dicir: «...Aguas de la Cuenca del Norte, para a construción...»; e, onde di: «...Augas da Bacía do Norte, S.A. como usuarios...», debe dicir: «...Aguas de la Cuenca del Norte, S.A. como usuarios...».
RESOLUCIÓN do 15 de setembro de 2010 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia correspondentes ao ano 2010.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 22/09/2010

Por Resolución do 15 de decembro de 2009 aprobáronse as bases reguladoras das subvencións aos proxectos dinamizadores das áreas rurais de Galicia e convocáronse as correspondentes ao ano 2010 (DOG nº 250, do 24 de decembro).
Por Resolución do 20 de agosto de 2010 (DOG nº 174, do 9 de setembro) ampliouse o prazo de execución e xustificación dos investimentos vinculados aos proxectos subvencionados no marco da Resolución do 15 de decembro de 2009, e se incrementou a dotación orzamentaria aprobada inicialmente en 8.384.000 euros.
A dotación orzamentaria é a seguinte:
Medida		 Importe
311		 600.000
312		 4.458.000
313		 1.440.000
32110		 3.899.557
32120		 1.002.443
323		 600.000
Total		12.000.000
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
RESOLVO:
Facer público, no Diario Oficial de Galicia e na páxina web de Agader
http://agader.xunta.es
, o resultado do proceso de concesión das subvencións a proxectos dinamizadores das áreas rurais de Galicia para o ano 2010, convocadas por Resolución do 15 de decembro de 2010.
Santiago de Compostela, 15 de setembro de 2010.
Antonio Crespo Iglesias
Director xeral da Axencia Galega
de Desenvolvemento Rural
Ver referencia pdf "18300D005P018.PDF"
RESOLUCIÓN do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 24/09/2010

Antecedentes.
1. O Diario Oficial de Galicia número 126, do 5 de xullo de 2010, publica a Orde do 25 de xuño de 2010 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
2. Con data do 28 de xullo de 2010 a Asociación de Axuda ao Toxicómano Érguete con CIF G36642726 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais.
1. Con datas do 12 de xullo, 2 e 27 de agosto reúnese a comisión de valoración que establece o artigo 6 da dita orde e que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e presidenta do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde, respectivamente. Esta competencia está recollida no artigo 8.2º da orde anteriormente referida.
De acordo co indicado,
RESOLVO:
Conceder á Asociación de Axuda ao Toxicómano Érguete con CIF G36642726 unha axuda para o desenvolvemento dos programas: «Programa social de apoio a procesos de rehabilitación II» e «Programa social de apoio a procesos de rehabilitación III» por importe de 91.730  con cargo á aplicación orzamentaria 5001.413A.481.12, co código de proxecto 201000060, dos orzamentos xerais da Comunidade Autónoma de Galicia para o ano 2010.
Esta resolución pon fin á vía administrativa e poderá impugnarse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992; ou ser impugnada directamente ante a orde xurisdicional contencioso-administrativa, no prazo de dous meses contados desde o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa; sen prexuízo de que o interesado poida executar calquera outro que considere oportuno.
Santiago de Compostela, 17 de setembro de 2010.
María del Pilar Farjas Abadía
Conselleira de Sanidade
RESOLUCIÓN do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 24/09/2010

Antecedentes.
1. O Diario Oficial de Galicia número 126, do 5 de xullo de 2010, publica a Orde do 25 de xuño de 2010 pola que se establecen as bases reguladoras e se convocan axudas en réxime de concorrencia competitiva para as entidades privadas sen ánimo de lucro para a realización de programas de incorporación social en vivendas para pacientes estabilizados na unidades asistenciais con especialización en drogodependencias da Comunidade Autónoma galega.
2. Con data do 8 de xullo de 2010 a Asociación Madres en Defensa de los Jóvenes Drogodependientes (Madro) con CIF G36750651 solicita axuda para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
Consideracións legais.
1. Con datas do 12 de xullo, 2 e 27 de agosto reúnese a comisión de valoración que establece o artigo 6º da dita orde e que fai a avaliación e emite o correspondente informe coa valoración acadada polos proxectos presentados.
2. A conselleira de Sanidade e president+a do Servizo Galego de Saúde é a competente para resolver o procedemento, segundo os decretos 310/2009 e 311/2009, do 28 de maio, polos que se establecen as estruturas orgánicas da Consellería de Sanidade e do Servizo Galego de Saúde, respectivamente. Esta competencia está recollida no artigo 8º.2 da orde anteriormente referida.
De acordo co indicado,
RESOLVO:
Conceder á Asociación Madres en Defensa de los Jóvenes Drogodependientes (Madro) con CIF G36750651 unha axuda para o desenvolvemento do «Programa de piso de apoio ao tratamento e reinserción social de mulleres drogodependentes» por importe de 48.500  con cargo á aplicación orzamentaria 5001.413A.481.12, co código de proxecto 201000060, dos orzamentos xerais da Comunidade Autónoma de Galicia para o ano 2010.
Esta resolución pon fin á vía administrativa e poderá impugnarse potestativamente en reposición ante a conselleira e presidenta do Servizo Galego de Saúde no prazo dun mes contado desde o día seguinte ao da notificación, de acordo co previsto no artigo 116 da Lei 30/1992; ou ser impugnada directamente ante a orde xurisdicional contencioso-administrativa, no prazo de dous meses contados dende o día seguinte á data de notificación, de conformidade co previsto na Lei 29/1998, do 13 de xullo, reguladora da xurisdición contencioso-administrativa; sen prexuízo de que o interesado poida executar calquera outro que coide oportuno.
Santiago de Compostela, 17 de setembro de 2010.
María del Pilar Farjas Abadía
Conselleira de Sanidade